ברוקלין קולג'

ברוקלין קולג' (באנגלית: Brooklyn College) הוא קולג' ציבורי בברוקלין, ניו יורק, שמשתייך לאוניברסיטת העיר ניו יורק (C.U.N.Y).

היסטוריה
הקולג' נוסד בשנת 1930 על ידי מועצת החינוך להשכלה גבוהה של ניו יורק. בעת הקמתו היה הקולג' סניף של מכללת האנטר והסיטי קולג' של ניו יורק, ולאחר הפיכתו לקולג' נפרד הפך לקולג' הציבורי הראשון לאמנויות חופשיות בניו-יורק. שטחו של הקמפוס הוא (110,000 m2). ברוקלין קולג' מציע מגוון תארים ראשונים, שניים ותוארי דוקטורנט. בשנת 2014 למדו בברוקלין קולג' 17,204 סטודנטים, ואחוז הקבלה אליו הוא מהנמוכים בארצות הברית (32%).

ברוקלין קולג' דורג כקמפוס היפה ביותר ובעשיריה הראשונה בקרב מוסדות להשכלה גבוהה בארצות הברית בשל הערך שמעניק לבוגריו, הגיוון התרבותי המאפיין את הסטודנטים שלו ובשל מיקומו, על ידי The Princeton Review ב-2003, ובין ה-50 המובילים ב-2009.

כמו כן, דורג ברוקלין קולג' על ידי מגזין FORBES במקום ה-301 בין כלל מוסדות ההשכלה בארצות הברית, ובמקום ה-43 על פי המגזין Washington Monthly.

מבנה הקולג' 
ברוקלין קולג' כולל בתוכו חמישה בתי ספר:
 School of Business- בית הספר לעסקים
 School of Education- בית הספר לחינוך
 School of Humanities and Social Sciences- בית הספר למדעי הרוח והחברה
 School of Natural and Behavioral Sciences- בית הספר למדעי ההתנהגות ומדעי הטבע
 School of Visual, Media and Performing Arts- בית הספר לאמנויות ותקשורת חזותית

בוגרים ידועים 
בין בוגריו ניתן למנות את:

 אלן גינסברג - משורר
 פרנק מק'קורט - סופר, זוכה פרס פוליצר
 ג'ימי סמיטס - שחקן
 יצחק פרלמן - כנר ומנצח
 מייקל קנינגהם - סופר, זוכה פרס פוליצר
 אלברט שץ - מדען
ברני סנדרס - סנאטור

 ברברה בוקסר - פוליטיקאית
 שירלי צ'יזהולם - פוליטיקאית, האישה האפרו אמריקנית הראשונה שנבחרה לחברת קונגרס
 סטנלי כהן - ביוכימאי, זוכה פרס נובל לפיזיולוגיה

קישורים חיצוניים

הערות שוליים

ברוקלין קולג
ברוקלין
אוניברסיטת העיר ניו יורק